Κρύο cheesecake με κόκκινη μαρμελάδα
Ποιος μπορεί να πει όχι σε ένα κλασικό κρύο cheesecake με φρέσκα φρούτα ή μαρμελάδα; Κανείς! Δοκιμάστε το και θα μας θυμηθείτε.
250 γρ. μπισκότα τύπου Digestive ή Μιράντα, 120 γρ. βούτυρο λιωμένο, 600 γρ. τυρί τύπου Φιλαδέλφεια, 60 γρ. ζάχαρη άχνη, 200 γρ. κρέμα γάλακτος, 35% λιπαρά, 500 γρ. μαρμελάδα φρούτα του δάσους ή φράουλα ή άλλη της αρεσκείας μας, 2 κουτ. σούπας νερό
Για το κρύο cheesecake με κόκκινη μαρμελάδα, προθερμαίνουμε τον φούρνο στους 180° C.Τρίβουμε στο μπλέντερ ή στο μούλτι τα μπισκότα μέχρι να γίνουν σκόνη.Τα αδειάζουμε σ’ ένα μπολ και τα ανακατεύουμε με το λιωμένο βούτυρο.Τοποθετούμε 1 τσέρκι (στεφάνι ζαχαροπλαστικής) διαμέτρου 20 εκ. και ύψους 4 εκ. μέσα σ’ ένα ταψί, πάνω σε αλουμινόχαρτο. Τυλίγουμε τις άκρες του αλουμινόχαρτου γύρω από το τσέρκι. Εναλλακτικά, χρησιμοποιούμε 1 φόρμα με αποσπώμενα τοιχώματα.Βάζουμε μέσα το μείγμα του μπισκότου και το απλώνουμε με τα χέρια μας σε όλη την επιφάνεια, πιέζοντάς το για να γίνει όσο πιο συμπαγές γίνεται.Το ψήνουμε για 10 - 12 λεπτά και το αφήνουμε να κρυώσει.Ρίχνουμε το τυρί και τη ζάχαρη σε ένα μπολ και τα ανακατεύουμε με μια κουτάλα. Προσθέτουμε την κρέμα γάλακτος και συνεχίζουμε το ανακάτεμα μέχρι να ενωθούν τα υλικά. Αδειάζουμε το μείγμα πάνω από το τριμμένο μπισκότο, ισιώνουμε την επιφάνεια με μια σπάτουλα, σκεπάζουμε με μεμβράνη και βάζουμε το γλυκό στο ψυγείο για 1 – 2 ώρες τουλάχιστον.Σε ένα μπολ ανακατεύουμε τη μαρμελάδα με το νερό, για να γίνει πιο ρευστή. Μόλις κρυώσει καλά το cheesecake, το βγάζουμε από το ψυγείο και καλύπτουμε την επιφάνειά του με το μείγμα της μαρμελάδας.
Κρέμα Γάλακτος,Τυρί,Φρούτα